text: রিশার গাস্কে  () (জন্ম ১৮ই জুন, ১৯৮৬) একজন ফরাসি পেশাদার টেনিস খেলোয়াড়। তিনি ২০০২ সালে টেনিসের বিশ্ব জুনিয়র চ্যাম্পিয়ন। তিনি ২০০৭ সালে উইম্বলডন টেনিস চ্যাম্পিয়নশিপে অ্যান্ডি রডিককে হারিয়ে সেমিফাইনালে উঠেন এবং ফলশ্রুতিতে ক্যারিয়ারের সেরা র‌্যাংকিং সপ্তম স্থান লাভ করেন। এ পর্যন্ত তিনি পাঁচটি এটিপি একক শিরোপা জয় করেছেন এবং আরও পাঁচটির ফাইনালে অবতীর্ণ হয়ে রানার-আপ হয়েছেন। ছোটবেলাতেই গাস্কের টেনিস প্রতিভা সবার দৃষ্টি আকর্ষণ করেছিল। তিনি ২০০২ সালে মাত্র ১৫ বছর ১০ মাস বয়সে, সবচেয়ে কমবয়সী খেলোয়াড় হিসেবে একটি মাস্টার্স টুর্নামেন্ট খেলার যোগ্যতা অর্জন করেন, মন্টি কার্লো মাস্টার্সে।
  
  পাদটীকা
  
  তথ্যসূত্র 
  
  বিষয়শ্রেণী:ফরাসি টেনিস খেলোয়াড়
  বিষয়শ্রেণী:১৯৮৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:হপম্যান কাপের প্রতিযোগী
  বিষয়শ্রেণী:টেনিসে অলিম্পিক পদক বিজয়ী
title: রিশার গাস্কে